钦定古今图书集成/明伦汇编/交谊典/第075卷 > 《与子由别于郑州西门之外马上赋诗一篇寄之》苏轼
## 钦定古今图书集成/明伦汇编/交谊典/第075卷 > 《与子由别于郑州西门之外马上赋诗一篇寄之》苏轼

不饮胡为醉兀兀，此心已逐归鞍发。归人犹自念庭
帏，今我何以慰寂寞。登高回首坡陇隔，惟见乌帽出
复没。苦寒念尔衣裳薄，独骑瘦马踏残月。路人行歌
居人乐，僮仆怪我苦凄恻。亦知人生要有别，但恐岁
月去飘忽。寒灯相对记畴昔，夜雨何时听萧瑟。君知
此意不可忘，慎勿苦爱高官职。